b"\n_START_ARTICLE_\nGaiol\n_START_SECTION_\nDescripci\xc3\xb3\n_START_PARAGRAPH_\nPlanta reptant que fa de 10 a 30 cm i que floreix de maig a agost amb flors grogues de 10 a 12 mm. Les tiges flor\xc3\xadferes tenen ales, les fulles, de 5 a 20 mm s\xc3\xb3n oblongues i s\xc3\xa8ssils (sense pec\xc3\xadol)._NEWLINE_Presenta dues subesp\xc3\xa8cies: ssp sagittale que viu en s\xc3\xb2ls silicis i ssp delphinense que ho fa en els calcaris._NEWLINE_Chamaespartium tridentatum t\xc3\xa9 una subesp\xc3\xa8cie cantabricum que es troba a la zona cant\xc3\xa0brica de la pen\xc3\xadnsula Ib\xc3\xa8rica (carquexa a Ast\xc3\xbaries) i a Portugal (carqueja). Morfol\xc3\xb2gicament destaca per tenir el limbe de la fulla unit a les dues est\xc3\xadpules cosa que fa que sembli una fulla trifoliada, i \xc3\xa9s m\xc3\xa9s alta que l'anterior, ja que arriba a fer 70 cm."